Twitter va bloca definitiv conturile celor care postează informații false despre vaccinurile anti-COVID-19.
Twitter a anunțat că va pedepsi dezinformarea cu privire la vaccin. La prima abatere postarea va fi ștearsă, la a doua, contul va fi suspendat 12 ore. La 5 abateri de dezinformare, persoana va avea contul blocat definitiv.
Twitter nu dă înapoi în lupta cu dezinformarea și anunță noi sancțiuni. Criticată că i-a suspendat contul lui Donald Trump printr-o decizie strict a companiei, Twitter continuă pe aceeași linie.Va monitoriza conturile și va trece la sancțiuni împotriva fake news-ului cu privire la vaccinare.YouTube și Facebook anunțau încă din luna octombrie reguli strice pentru a opri posibilele informații false despre vaccinurile care erau în testele clinice. Acum, Twitter va suspenda un cont pentru 12 ore la a doua abatere, 24 de ore la a treia abatere. A patra abatere aduce 7 zile de suspendare și cont închis definitiv după cinci abateri.